ET

KOMISJONI MÄÄRUS (EÜ) nr 1126/2009,

23. november 2009,

millega avatakse teatavaid Šveitsist pärit põllumajandustooteid hõlmavad ühenduse tariifikvoodid ja sätestatakse nende haldamine ning tunnistatakse kehtetuks komisjoni määrus (EÜ) nr 933/2002

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu ja komisjoni (teadus- ja tehnikakoostöö kokkuleppe osas) 4. aprilli 2002. aasta otsust 2002/309/EÜ, Euratom, seitsme kokkuleppe sõlmimise kohta Šveitsi Konföderatsiooniga, (1) eriti selle artikli 5 lõike 3 esimest taanet ja artikli 5 lõiget 4,

ning arvestades järgmist:

Vastavalt Euroopa Ühenduse ja Šveitsi Konföderatsiooni vahelise põllumajandustoodetega kauplemise kokkuleppe alusel moodustatud põllumajanduse ühiskomitee 24. juuni 2008. aasta otsusele nr 2/2008 1. ja 2. lisa kohandamise kohta (2) on Euroopa Ühenduse ja Šveitsi Konföderatsiooni vahelise põllumajandustoodetega kauplemise kokkuleppe (edaspidi „kokkulepe”) 1. ja 2. lisa asendatud.

Kokkuleppe 2. lisas (muudetud) on sätestatud ühenduse poolt Šveitsist pärit põllumajandustoodete importimiseks antud tariifsed soodustused. Mõningaid kõnealustest tariifsetest soodustustest kohaldatakse tariifikvootide raames, mida hallatakse vastavalt komisjoni 2. juuli 1993. aasta määruse (EMÜ) nr 2454/93 (millega kehtestatakse rakendussätted nõukogu määrusele (EMÜ) nr 2913/92, millega kehtestatakse ühenduse tolliseadustik) (3) artiklitele 308a, 308b ja 308c.

Selguse huvides on asjakohane kehtestada kõnealuste põllumajandustoodete tariifikvootide rakendussätted ühes õigusaktis, millega asendatakse komisjoni määrus (EÜ) 933/2002 (4) . Kokkuleppe kohaselt tuleks tariifikvoodid avada ajavahemikuks 1. jaanuarist kuni 31. detsembrini.

Käesoleva määrusega ette nähtud meetmed on kooskõlas tolliseadustiku komitee arvamusega,

ON VASTU VÕTNUD KÄESOLEVA MÄÄRUSE:

Artikkel 1

Käesoleva määruse lisas loetletud Šveitsist pärit toodetele avatakse igal aastal tariifikvoodid nimetatud lisas esitatud tollimaksumääradega.

Artikkel 2

Artiklis 1 osutatud tariifikvoote haldab komisjon vastavalt määruse (EMÜ) nr 2454/93 artiklitele 308a, 308b ja 308c.

Artikkel 3

Määrus (EÜ) nr 933/2002 tunnistatakse kehtetuks.

Artikkel 4

Käesolev määrus jõustub kolmandal päeval pärast selle avaldamist Euroopa Liidu Teatajas.

Seda kohaldatakse alates 1. jaanuarist 2010.

Käesolev määrus on tervikuna siduv ja vahetult kohaldatav kõikides liikmesriikides.

(1) EÜT L 114, 30.4.2002, lk 1.

(2) ELT L 228, 27.8.2008, lk 3.

(3) EÜT L 253, 11.10.1993, lk 11.

(4) EÜT L 144, 1.6.2002, lk 22.

LISA

Kombineeritud nomenklatuuri klassifitseerimise reeglitest olenemata on toote kirjelduse sõnastus vaid soovituslik. Käesolevas lisas sisalduv soodustuskava on määratud käesoleva määruse vastuvõtmise ajal kehtivate CN-koodide raames. Kui osutatud CN-koodil on eesliide „ex”, tuleb soodustuskava kindlaks määrata nii CN-koodi kui ka sellele kirjelduse kohaldamisega.

Järjekorranumber CN-kood TARICi alamrubriik Kauba kirjeldus Kvoodi kehtivusaeg Kvoodi maht (netomass tonnides) Kvoodi tollimaks 09.0919 ex 0210 19 50 10 Kodusea tagaosa, soolvees, kondita, põies või tehissooles 1.1–31.12 1 900 tollimaksuvaba ex 0210 19 81 10 Karbonaad kodusea lihast, kondita suitsutatud ex 1601 00 10 10 Vorstid jms tooted lihast, rupsist või verest; nende baasil valmistatud toiduained rubriikidesse 0101–0104 kuuluvatest loomadest, v.a metssigadest ex 1601 00 91 10 ex 1601 00 99 10 ex 0210 19 81 20 Seakael, õhu käes kuivatatud, maitsestatud või maitsestamata, tükid või õhukesed viilud ex 1602 49 19 10 09.0921 0701 10 00 Seemnekartul, värske või jahutatud 1.1–31.12 4 000 tollimaksuvaba 09.0922 0702 00 00 Tomatid, värsked või jahutatud 1.1–31.12 1 000 tollimaksuvaba (1) 09.0923 0703 10 19 0703 90 Sibul, v.a tippsibul; porrulauk jm laugud, värsked või jahutatud 1.1–31.12 5 000 tollimaksuvaba 09.0924 0704 10 00 0704 90 Kapsas, lillkapsas, nuikapsas, lehtkapsas ja muu söödav kapsas perekonnast Brassica, v.a rooskapsas, värske või jahutatud 1.1–31.12 5 500 tollimaksuvaba 09.0925 0705 Aedsalat (Lactuca sativa) ja sigur (Cichorium spp.), värske või jahutatud 1.1–31.12 3 000 tollimaksuvaba 09.0926 0706 10 00 Porgand ja naeris, värske või jahutatud 1.1–31.12 5 000 tollimaksuvaba 09.0927 0706 90 10 0706 90 90 Söögipeet, aed-piimajuur, juurseller, redis jms söödav juurvili, v.a mädarõigas (Cochlearia armoracia), värske või jahutatud 1.1–31.12 3 000 tollimaksuvaba 09.0928 0707 00 05 Kurgid, värsked või jahutatud 1.1–31.12 1 000 tollimaksuvaba (1) 09.0929 0708 20 00 Aeduba (Vigna spp., Phaseolus spp.), värske või jahutatud 1.1–31.12 1 000 tollimaksuvaba 09.0930 0709 30 00 Baklažaan, värske või jahutatud 1.1–31.12 500 tollimaksuvaba 09.0931 0709 40 00 Seller, v.a juurseller, värske või jahutatud 1.1–31.12 500 tollimaksuvaba 09.0932 0709 70 00 Spinat, uusmeremaa spinat ja aedspinat, värske või jahutatud 1.1–31.12 1 000 tollimaksuvaba 09.0933 0709 90 10 Salatid, v.a aedsalat (Lactuca sativa) ja sigur (Cichorium spp.), värsked või jahutatud 1.1–31.12 1 000 tollimaksuvaba 09.0950 0709 90 20 Lehtpeet e mangold ja hispaania artišokid, värsked või jahutatud 1.1–31.12 300 tollimaksuvaba 09.0934 0709 90 50 Apteegitill, värske või jahutatud 1.1–31.12 1 000 tollimaksuvaba 09.0935 0709 90 70 Kabatšokid, värsked või jahutatud 1.1–31.12 1 000 tollimaksuvaba (1) 09.0936 0709 90 90 Muu köögivili, värske või jahutatud 1.1–31.12 1 000 tollimaksuvaba 09.0945 0710 10 00 Külmutatud kartul, toores või eelnevalt aurutatud või keedetud 1.1–31.12 3 000 tollimaksuvaba 2004 10 10 2004 10 99 Kartulid, toiduks valmistatud või konserveeritud ilma äädika või äädikhappeta, külmutatud, v.a rubriigis 2006 nimetatud tooted ning jahu või helbed 2005 20 80 Kartulid, toiduks valmistatud või konserveeritud ilma äädika või äädikhappeta, külmutamata, v.a rubriigis 2006 nimetatud tooted, jahu, helbed, õhukesed viilud, praetud või küpsetatud, kas soolatud või maitsestatud või mitte, õhukindlalt pakendatud, sobivad kohe tarbimiseks 09.0937 ex 0808 10 80 90 Õunad, v.a siidriõunad, värsked 1.1–31.12 3 000 tollimaksuvaba (1) 09.0938 0808 20 Pirnid ja küdooniad, värsked 1.1–31.12 3 000 tollimaksuvaba (1) 09.0939 0809 10 00 Värsked aprikoosid 1.1–31.12 500 tollimaksuvaba (1) 09.0940 0809 20 95 Kirsid, v.a hapukirsid (Prunus cerasus), värsked 1.1–31.12 1 500 tollimaksuvaba (1) 09.0941 0809 40 Ploomid ja laukaploomid, värsked 1.1–31.12 1 000 tollimaksuvaba (1) 09.0948 0810 10 00 Maasikad, värsked 1.1–31.12 200 tollimaksuvaba 09.0942 0810 20 10 Vaarikad, värsked 1.1–31.12 100 tollimaksuvaba 09.0943 0810 20 90 Murakad, mooruspuumarjad ja logani murakad, värsked 1.1–31.12 100 tollimaksuvaba 09.0946 ex 0811 90 19 12 Külmutatud kirsid, kuumtöötlemata, aurutatud või vees keedetud, suhkru- või muu magusainelisandiga 1.1–31.12 500 tollimaksuvaba ex 0811 90 39 12 0811 90 80 Külmutatud kirsid, v.a hapukirsid (Prunus cerasus), kuumtöötlemata, aurutatud või vees keedetud, suhkru- või muu magusainelisandita 2008 60 Kirsid, muul viisil toiduks valmistatud või konserveeritud, mujal nimetamata, suhkru-, muu magusaine- või alkoholilisandiga või ilma 09.0944 1106 30 10 Banaanidest valmistatud peen- ja jämejahu ning pulber 1.1–31.12 5 tollimaksuvaba

(1) Selle tollitariifi puhul piirdub tollimaksu vähendamine väärtuselise elemendiga. Toodete suhtes kohaldatakse endiselt piiril kehtivat hinda ja koguselist tollimaksu.